user
Lolu daba sesilunkankanye kabanzi nabafowethu nezinduna
NoNdabazabantu uZithulele sengimtshele kwaze kwakabili ukuthi
kuhlala kuthiwa uHulumeni akaphikiswa nje, ngaleso senzo, udlala
ngomlilo. Ngizothanda ukuzwa elenu ilaka ngoba ngimtshelile izolo
ukuthi nanxa ngingahambisani nakancane nalesi sinqumo sabo kodwa
ngizonixoxela le nsumansumane. Ngizothanda ningakaphefumuli
kekuphefumule nazi izinduna nabafowethu bona asebeke babanami
ngiyilwa le mpi.
Nomadlikidlikana ngokudlikiz'indod'ivunule. Wena kaMashwilansimbi!
(Esukuma) Mina ngibona kufanele kuqine bona abantu
bakwaVimbingwenya, baseMngeni nabaseMkhabela ekwesekeleni
iNkosi emizamweni yayo yonke yokuvimba ukufezeka kwale nhloso
enganambitheki ngalezi ndawo. Sonke asisabulali ubuthongo ngenxa
yalolu daba. Lolu daba olungadingi nje ukumelwa ngezinyawo
uMntakaManyosi lona eyedwa noma noVimbingwenya, uMngeni
noMkhabela bebodwa. Udaba lolu oludinga amaqhinga esizwe sonke
sikaManyosi.
Elethu!
Okubalulekile kakhulu kodwa ngokubona kwami ukuba nina nonke
ngothi lwenu nime niqine nibambisane neNkosi nozalo nezinduna
emizamweni yethu yokuhebeza la magangangozi. (Anyukubale)
Yinselelo enkulu cishe kunazo zonke lena kwesake sabhekana nazo,
ngaphandle kwezimpi. (Ahlale phansi)

1. Uyazwelana yini nabantu basemapulazini mayelana nesimo abazithola
sebekuso kulo mdlalo? Yikuphi ongakwenza wena uma ungahle ubhekane
nalesi simo?
assistant
Cha angizwelani nabo ngoba ukuzithola sebesendaweni eyayiklanyelwe
abelungu kwakungabaphoqi ukuba babe amambuka ngoba babesebenza
bengaholi lutho.Ngingabuyela enkosini uSalimani ngiyocela ukunikwa enye
indawo yokuhlala/Ngingabaleka ngiyokhonza kwenye inkosi.
NOMA
Yebo ngiyazwelana nabo ngoba babegqilazwa abelungu basemapulazi.
Bazithola sebekhonza ngaphansi kwabelungu bengazange bazikhethele/
besetshenziswa nguMgqabula ukuze bafakaze ukuthi yibona ababethe
indawo ngeyabo kuSomtsewu. Ngingabuyela enkosini uSalimani ngiveze
ukuthi angikuthandi ukwakhela nokusebenzela abelungu basemapulazini.